352 



(10) Hafniae d. 20 Juni 1761. 



Illustri Linnaeo 

 Equiti ordinis de Stella boreali, 

 Archiatro R. M. S. 

 Professori Upsaliensi, 

 S. P. D. 

 Georgius Christianus Oeder. 



Dum Tibi, Vir Illustris, transmitto Programma de opere, 

 Flora Danica dicto, quod una cum his literis ad te curabit 

 Aulae nostrae Legatus, jussu insuper regis promitto Tibi 

 Exemplar ipsius operis cum iconibus pictis, donum munificen- 

 tissimi Regis, qui uti artibus scientiisque utilibus, ita scienti- 

 arum clarissimis magistris favet. Tanto certius spero, Vir 

 Illustris, Te non solum operis hujus inter vestrates benevolum 

 commendatorem, sed et Instituti nostri Botanici totius, horti 

 potissimum fautorem fore atque adjutorem, quem a Te pe- 

 tendi favorem et amicitiam adeo Tuam, cum saepius esset 

 consilium, nulla mihi aptior visa est occasio quam praesens. 

 Rogo itaque Te ut persuasus sis, tanquam in arte magistrum, 

 qui ingenti ingenio totum naturae regnum complectitur, labore 

 omnia incredibili minute exsequentem, venerabundum me Te 

 suspicere, et gratum fore studiosissimumque reddendorum 

 officiorum, si Tibi placuerit nascenti nostro horto ex instruc- 

 tissimo Tuo impertiri partern seminum et radicum quae Tibi 

 supersunt. Nascitur hortus hic noster sub optimis auspiciis 

 et proxima adeo privataque tutela Regis nostri, nec parcitur 

 sumtibus, et redditus ego certae sedi, post longam in Nor- 

 vagia absentiam, positusque nunc in libero studio, sublatis 

 impedimentis , et omnium gerendorum norma certa præfixa, 

 in instruendo demum horto, replendo, adornando, studium 

 operamque ponere nunc possum ponamque. Sunt nationi 

 nostrae mercatura per plerasque partes orbis terrarum extensa, 

 nonnullae etiam extra Europam sedes s. coloniae, et supersunt 

 nobis occasiones undique conquirendi plantas, quibus ut magis 

 magisque utamur nec nobis ipsi desimus, elaborabo. Spes ergo 



